Document ID: 32008R0293

РЕГЛАМЕНТ (ЕО) № 293/2008 НА КОМИСИЯТА
от 1 април 2008 година
за изменение на приложение II към Регламент (ЕО) № 1782/2003 на Съвета по отношение на националните тавани, посочени в същото приложение
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 12, параграф 4 от него,
като има предвид, че:
(1)
В приложение II към Регламент (ЕО) № 1782/2003 се определят, за всяка държава-членка, националните тавани, които не могат да бъдат надвишавани с допълнителните суми на помощта, посочени в член 12 от същия регламент.
(2)
Преразглеждането, предвидено в член 12, параграф 4 от Регламент (ЕО) № 1782/2003, показва, че посочените в приложение II тавани вече не отговарят на структурната ситуация в стопанствата. Следователно е уместно да бъдат адаптирани таваните, приложими от 2008 г. нататък.
(3)
Приложение II към Регламент (ЕО) № 1782/2003 следва да бъде съответно изменено.
(4)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 1782/2003 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 април 2008 година.

Labels: 18
19
6